कवि का मानना है कि बच्चों के काम पर जाने की भयानक बात को विवरण की तरह ना लिखकर सवाल के रूप में पूछा जाना चाहिए क्योंकि विवरण का अर्थ है बात को सामान्य मानकर उसकी जानकारी भर देना अर्थात उसकी व्याख्या करना। विवरण के साथ लेखक का कोई भावनात्मक लगाव नहीं होता है और ना ही विवरण में कोई गहरी चिंता दर्शाई जाती है। परंतु जब वही बात प्रश्न के रूप में लिखी जाती है तब उसमें गहन चिंतन की प्रस्तुति होती है। जब उसी बात को प्रश्न के रूप में लिखा जाता है तब उसमें जिज्ञासा तथा तड़प भी है समस्या के साथ गहरा जुड़ाव भी प्रकट होता है। अत: लेखक का मानना है कि बाल मजदूरी की समस्या के साथ समाज का गहरा सरोकार होना चाहिए था उसे प्रश्न के रूप में उठाना उचित होगा।